Abakozi ba Itel, sosiyete izwi mu gucuruza telefone mu Rwanda bakoze urugendo rwo kwibuka inzirakarengane zazize Jenoside yakorewe abatutsi ndetse n' inzu basaniye Karora Justine w' imyaka 72 utuye mu karere ka Bugesera wagizwe inshike na Jenoside yakorewe Abatutsi 1994.
Ku munsi wo kuwa kabiri taliki ya 12 Mata 2017 nibwo abakozi n' abayobozi ba Itel basuye umukecuru w' imyaka 72 bubakiye inzu nyuma yaho yabaga mu nzu ushaje ayibanamo n' amatungo.
Nyuma yo gusura urwibutso rwa Ntarama, abakozi ba Itel batashye inzu bubakiye umukecuru w'imyaka 72 wacitse ku icumu rya Jenoside yakorewe Abatutsi. Umuhanzikazi Knowles Butera na we yari kumwe n'abakozi ba Itel muri iki gikorwa cyo kwibuka no kuremera incike ya Jenoside.
Karora Justine wabanaga n' amatungo mu nzu atuye mu ntara y' iburasirazuba mu karere ka Bugesera, umurenge wa Ntarama, Akagali ka Cyugaro, umudugudu wa Rugarama.
Knowless n'abo bari kumwe basobanuriwe amateka yaranze ubwicanyi i Ntarama mu 1994. Mu buhamya bwatanzwe na bamwe mu baharokokeye, bavuze ko bashimira cyane ubuyobozi bwa FPR yagize uruhare mu ihagarikwa rya Jenoside.
Bavuga ko imyaka 23 ishize ari umwanya wo kureba ibyo bagezeho kandi ari nako baharanira icyateza imbere igihugu muri rusange.
Karora Justine, umukecuru wafashijwe na Itel, mu ijambo rye yashimite Itel n'ubuyobozi bwayo, cyane cyane kuba baramutekereje bakamwubakira inzu yendaga kuzamugwaho imuvira yarabuze uzamufasha none Itel ikaba ibimukoreye. Yabashimiye ndetse abifuriza umugisha ku Mana.
Karora Justine wasaniwe inzu ari kuganira n' itangazamakuru
Butera Knowless arikumwe n' umuyobozi wa Itel na Karora basaniye inzu
Bamwubakiye ubwiherero n' urwogero
Iyi niyo nzu ya Karora mbere yo gusanwa akibanamo n' amatungo
Yahawe n' ibiribwa
Hakozwe urugendo rwo kwibuka bajya ku rwibutso rwa Ntarama
Amafoto: Umuseke